《道中登岭》
宋代·赵汝绩

惭愧轻舆寄仆肩，蛇蟠小径入层巅。
升高但觉少平地，视下方知在半天。
尺垅寸田皆石级，堵墙椽屋即人烟。
客程到此更风雪，闻一禽声恐杜鹃。

作者简介：赵汝绩，字庶可，号山台，浚仪（今河南开封）人，寓会稽。太宗八世孙（《宋史·宗室世系》一九）。与戴复古多唱和（《石屏诗集》卷二《题赵庶可山台》）。有《山台吟稿》，已佚。《江湖后集》辑其诗为一卷。　赵汝绩诗，以影印文渊阁《四库全书·江湖后集》为底本，新辑集外诗附于卷末。